**

Elmar Vaher  
Riigi Kaitseinvesteeringute Keskus  
Järve 34a  
11314, Tallinn  
[info@rkik.ee](mailto:info@rkik.ee); [elmar.vaher@rkik.ee](mailto:elmar.vaher@rkik.ee);

Eesti Haldus OÜ kirjalik vastus RKIK 09.02.2026 pöördumisele nr 2-14/26/522

Lugupeetud härra Vaher

Täname teavituse eest. Oleme kõik esitatud pretensioonid menetlenud ning andnud neile vastused WORKS keskkonnas. Lepingujärgsed puudused on kõrvaldatud esimesel võimalusel.

Soovime juhtida tähelepanu asjaolule, et kvaliteetse ja stabiilse teenuse tagamine sõltub otseselt taustakontrolli edukalt läbinud töötajate olemasolust. Alates 2025. aasta augustist oleme esitanud taustakontrolli 87 töötajat, sh 55 puhastusteenindajat. Kontrolli on läbinud 36 inimest, 48 ei läbinud kontrolli ning 3 menetlusprotsess on hetkel pooleli. Puhastusteenindajaid nende 48 isiku seas on 39.

Olukorras, kus taustakontrolli läbimine võtab sageli üle 10 tööpäeva (kohati mitu mitu kuud), on mitmed töötajad selle aja jooksul leidnud endale muu töö. Osa potentsiaalsetest töötajatest, kes ei läbinud kontrolli, jätkavad tööd meie ettevõtte teistel objektidel. Teenuse tagamiseks lepingu alustamisel võtsime üle eelmiste puhastusettevõtete töötajaid, sest polnud kiiresti taustakontrolli läbinud töötajaid võtta.  Oleme neist mittesobivaid järk-järgult välja vahetanud ja vahetamas ning kuni sobiva asendaja leidmiseni viime läbi täiendkoolitusi, nõustame kohapeal, rakendame eritööde spetsialiste ning töödejuhatajate tuge. Uute töötajate otsingud jätkuvad ja vajadusel tagame ajutise abi asendajate näol.

Talvine periood on toonud kaasa tavapärasest suurema mustuse kandumise siseruumidesse. Järve 34a objektile oleme tellimas lisaks IMOP masinat, et parandada põrandate puhastamise kvaliteeti ja sagedust. Praegune talv on olnud erakordselt porine ja keerukas kõigi puhastusteenindajate jaoks. Oleme pöördunud haldurite poole palvega kaaluda külaliste kilesusse kasutusele võtta – Järve 34a hoones ei ole see lubatud.

Oleme teinud halduritele ettepaneku kaaluda uues hoones eraldi garderoobiala rajamist, kuhu töötajad saaksid jätta oma välisjalanõud. Hetkel hoitakse välisjalanõusid laua all, mis põhjustab pori ja soolajälgede sattumist tööalale ning vaipkatetele.

10.02. läbi viidud INSTA kvaliteedikontrolli raportis toodi välja järgmised tähelepanekud, millega tegeleme:

Põhiline probleem on pindadel olev pinnamustus.

Lisaks sellele ilmnesid asjaolud, mida koostöös täpsustada:

- Fuajeede porivaipade alt puhastus profiili põhjal kord kvartalis. Talvisel perioodil vajadus

oluliselt suurem. Hetkel oli fuajee väga porine.

- Laevalgustite puhastus ei ole koristuslepingu osa. Valgustid tolmused, leida sellele lahendus.

- Mitmed ventilatsiooniavad mustad, kohati ei ole enam puhastatavad. Plaadid vajavad

väljavahetust.

- Tekstiilpõrandatel soolalumiste jalanõude jäljed. Proovida, kas need on puhastatavad,

näiteks eripuhastustööde käigus.

Arutame halduritega talveperioodi jaoks täiendatud koristussageduste ja töökorralduse üle, mis arvestaks nii tekkinud olukorda kui ka RKIK võimalusi. Jätkame töötajate oskuste tõstmist, pinnamustuse kõrvaldamist ning uute kvalifitseeritud puhastusteenindajate värbamist.

**Parendusettepanekud talveperioodiks ja teenuse kvaliteedi tõstmiseks:**

1. IMop puhastusmasina lisamine Järve 34a objektile, et vähendada pori ja soolajälgede teket põrandatel.
2. Täiendav eripuhastus tekstiilpõrandatele (soolajälgede eemaldamine).
3. Lahenduse leidmine laevalgustite puhastamiseks (ei kuulu hoolduspuhastusteenindaja tööülesannete hulka).
4. Porirestide alt puhastussageduse tõstmine talveperioodil (üks kord kvartalis on ebapiisav).
5. Arutelu külalistele kilesusside kasutamise võimaldamiseks (kus lubatud).
6. Ettepanek rajada uude majja eraldi garderoob välisjalanõude hoiustamiseks, vähendamaks pori kandumist töökeskkonda.
7. Ventilatsiooniavade seisukorra hindamine ja vajadusel plaatide asendamine.
8. Talveperioodi koristussageduste läbivaatamine ja kohandamine vastavalt tegelikule vajadusele.
9. Täiendkoolitused ja juhendamine uutele ning ajutistele töötajatele, kuni leitakse kvaliteedinõuetele vastavad puhastusteenindajad.

Lugupidamisega

(allkirjastatud digitaalselt)

Lauri Kogermann

Tegevjuht